polyglot-tagger/wikipedia-language-snippets-filtered huggingface dataset:
புது எகிப்து இராச்சியம் , இதனை எகிப்தியப் பேரரசு என்றும் அழைப்பர். எகிப்தின் இரண்டாம் இடைநிலைக் காலத்திற்குப் பின்னர் பண்டைய எகிப்தை, பதினெட்டாம் வம்சம், பத்தொன்பதாம் வம்சம் மற்றும் இருபதாம் வம்சத்தைச் சேர்ந்த பார்வோன்கள் கிமு 1550 முதல் கிமு 1077 முடிய 473 ஆண்டுகள் ஆட்சி செய்தனர்.
பார்வோன் அக்கெனதென் அரசியல் விவகாரங்களில் விருப்பமின்றி செயல்பட்டதால், எகிப்து இராச்சியத்தின் செல்வாக்கு சரியத் துவங்கியது. இதனைப் பயன்படுத்திக் கொண்ட மெசொப்பொத்தேமியாவின் இட்டைட்டுப் பேரரசினர் எகிப்தியர்களின் கீழிருந்த கானான் மற்றும் போனீசியா நாடுகளைக் கைப்பற்றினர்.
எகிப்தின் மூன்றாம் இடைநிலக் காலத்தில் வீழ்ச்சியடைந்த புது எகிப்து இராச்சியத்தின் பார்வோன் 11-ஆம் ராமேசஸ் இறப்பிற்குப் பின், பண்டைய எகிப்தின் 21-வது வம்சத்தின் பார்வோன் மென்டெஸ் ஆட்சியை நிறுவினார்.
பிற்கால புது எகிப்திய இராச்சியத்தின் 19 மற்றும் 20-வது வம்சங்களின் ஆட்சியை, 19-வது வம்சத்தை நிறுவிய பார்வோன் ராமேசசை முன்னிட்டு, புது இராச்சியத்தை ராமேசேசியர்களின் காலம் என அழைப்பர்.
பண்டைய எகிப்திய வரலாற்றில் புது எகிப்திய இராச்சியத்தின் ஆட்சிக் காலத்தில் பொருளாதாரம், கலை, பண்பாடு ஆகியவற்றில் சிறந்து விளங்கியதால் இவ்வாட்சியை எகிப்தின் பொற்காலம் என அறியப்படுகிறது.
சேதுபதி முதலில் அந்தக் காவல் நிலையத்தில் உள்ள மற்ற காவலர்களை நல்வழிப்படுத்துகிறான். அந்தக் கிராமத்தைச் சேர்ந்த தங்கத்தாயும் சேதுபதியும் காதல்வயப்படுகின்றனர். ஒருநாள் கிராமத்தினர் முன்னிலையில் ராஜதுரையை அடித்து, கைது செய்து சிறையிலடைக்கிறான் சேதுபதி. சங்கரபாண்டி தன் அரசியல் செல்வாக்கைப் பயன்படுத்தி ராஜதுரையை ஒரு மணி நேரத்திற்குள் விடுதலை செய்யவைக்கிறான். அடுத்த நாள் காவல் நிலையத்தில் சேதுபதி இல்லாதபோது அங்கு தன் ஆட்களுடன் வரும் சங்கரபாண்டி மற்றும் ராஜதுரை அந்த காவல் நிலையத்தில் சேதுபதிக்கு ஆதரவாக பணிபுரியும் காவலர்களை அடித்துக் காயப்படுத்துகிறார்கள். அவர்கள் சென்ற பிறகு அங்குவரும் சேதுபதி இதனைக் கண்டு ஆத்திரம் கொள்கிறான். அதன் பின் நடந்தது மீதிக்கதை.
சேதுபதி தன் தந்தை மாணிக்கம் , தாய் மீனாட்சி மற்றும் தங்கை லட்சுமி ஆகியோரோடு நகரத்தில் வசிக்கிறான். நேர்மையான காவல்துறை அதிகாரியான மாணிக்கம் தன் மகனும் காவல்துறை அதிகாரியாக வேண்டும் என்று விரும்புகிறார். சேதுபதி இந்தியக் காவல் பணித் தேர்வில் தேர்ச்சிபெற்று காவல்துறை அதிகாரியாகிறான். சோலையூர் என்ற கிராமத்தில் அவன் பணியில் சேர்கிறான்.
அந்த கிராமத்திற்குச் செல்லும் சேதுபதி அங்கு நடக்கும் கொடுமைகளைக் கண்டு அதிர்ச்சியடைகிறான். கிராமத்தின் தலைவர் ராஜதுரை மற்றும் அவரது மகனும் அரசியல்வாதியுமான சங்கரபாண்டியன் இருவரின் கட்டுப்பாட்டில்தான் அந்த கிராமம் இருக்கிறது. அங்குள்ள மக்கள் அவர்களால் பல்வேறு இன்னல்களுக்கு ஆளாகின்றனர்.
மறவன் 1993 ஆம் ஆண்டு பிரபு மற்றும் குஷ்பூ நடிப்பில், மனோஜ் குமார் இயக்கத்தில், தேவா இசையில், மோகன் நடராஜன் மற்றும் தரங்கை வி. சண்முகம் தயாரிப்பில் வெளியான தமிழ்த் திரைப்படமாகும்.
சோடியம் உலோகம் பாதரசத்தில் வெப்பத்தை உமிழ்ந்தபடி கரைகிறது. எனவே சோடியம் இரசக்கலவை உருவாக்கம் என்பது தீப்பொறிகளை உருவாக்கும் ஒரு வினையாக நிகழ்கிறது இந்த செயல்முறையானது பாதரசத்தின் உள்ளார்ந்த கொதிநிலைக்கு காரணமாகிறது, இதன் காரணமாக தயாரிப்பு பொதுவாக நீராவி வாங்கி தொட்டியில் பாதுகாப்பாக நடத்தப்படுகிறது. மற்றும் நீரற்ற நீர்ம பாரபீன் முன்னிலையில் வினைபுரியச் செய்தல் போன்ற ஒருங்கிணைந்த காற்றில்லா நுட்பத்தைப் பயன்படுத்தி பெரும்பாலும் இவ்வினை நிகழ்த்தப்படுகிறது. ஆய்வகங்களில் சோடியத்தை பாதரசத்தில் கரைத்து அல்லது பாதரசத்தை சோடியத்தில் கரைத்து சோடியம் இரசக்கலவை தயாரிக்கப்படுகிறது மேலும் சோடியம் இரசக்கலவையை வேதிப்பொருள்கள் வினியோக இல்லங்களிலிருந்தும் பெறவியலும்.
சோடியம் இரசக்கலவை பொதுவாக என்ற வாய்ப்பாட்டால் அடையாளப்படுத்தப்படுகிறது. பாதரசம் உலோகமும் சோடியம் உலோகமும் சேர்ந்து இக்கலவை உருவாகிறது. பொதுவாக இரசக்கலவை என்ற சொல் பாதரசம் பெரும்பான்மை பகுதிக்கூறாகச் சேர்ந்துள்ள கலப்புலோகம், உலோகமிடைச் சேர்மங்கள், திண்மக் கரைசல்கள், நீர்மக் கரைசல்கள் ஆகியவற்றைக் குறிக்கிறது. திண்ம சோடியத்துடன் ஒப்பிடும்போது எளிதாக கையாளும் பண்புகளுடன் ஒரு வலுவான குறைக்கும் முகவராக வேதி வினைகளில் சோடியம் இரசக்கலவை பெரும்பாலும் பயன்படுத்தப்படுகிறது. இரசக்கலவைகள் தண்ணீருடன் குறைவான ஆபத்து விளைவிப்பவையாக வினைபுரிகின்றன. உண்மையில் இவை நீரிய தொங்கல்களாகப் பயன்படுத்தப்படுகின்றன.
1880 களில் ராபர்ட் புன்சன், யூலியசு தபேல் மற்றும் ஆன்சு கோல்டுசிக்மிட்டு ஆகியோரால் அறிமுகப்படுத்தப்பட்டதிலிருந்து சோடியம் இரசக்கலவை கரிம வேதியியலில் ஒரு சக்திவாய்ந்த ஒடுக்கும் முகவராகப் பயன்படுத்தப்படுகிறது. சோடியத்தைக் கையாள்வதை விட சோடியம் இரசக் கலவையை பாதுகாப்பான முறையில் கையாள இயல்கிறது. எம்டீ தரங்குறைப்பு வினை இதற்கு சிறந்த ஓர் எடுத்துக்காட்டாகும். உயர் அழுத்த சோடியம் ஆவிவிளக்கு வடிவமைப்பில் சோடியம் இரசக்கலவை பயன்படுத்தப்படுகிறது. சோடியம் சரியான வண்ண உற்பத்திக்கும் பாதரசம் விளக்கின் மின்சார பண்புகளுக்கும் காரணமாகின்றன.
சோடியம் இரசக்கலவைக்கென்று குறிப்பாக எந்தவொரு மூலக்கூறு வாய்ப்பாடும் வரையறுக்கப்படவில்லை. 58 , 3 என்ற இரண்டு வெவ்வேறு இரசக்கலவைகள் மட்டும் நன்கு வரையறுக்கப்பட்டுள்ளன. சோடியம் இரசக்கலவையில் - பிணைப்பு இடைவெளி 3 முதல் 5 வரை அளவுகள் கொண்டுள்ளன. பொதுவாக சோடியம் இரசக்கலவைகள் சோடியம் உலோகத்தின் எடை சதவீதத்தை அடிப்படையாகக் கொண்டே வகைப்படுத்தப்படுகின்றன. அறை வெப்பநிலையில் 2% கொண்ட இரசக்கலவைகள் திண்மமாக உள்ளன. அதேசமயத்தில் இன்னும் சில நீர்த்த இரசக்கலவைகள் திரவமாக நீடித்திருக்கின்றன .
அவளைக் காப்பாற்றும் வாசு பாகிஸ்தானிலுள்ள அவளின் வீட்டுக்கு மாற்றுவழியில் அழைத்துச்செல்கிறான். அனுமதியின்றி பாகிஸ்தானுக்கும் நுழையும் அவன் அந்நாட்டு ராணுவத்தால் கைது செய்யப்படுகிறான். பாகிஸ்தான் சிறையிலிருந்து தப்பிக்கும் வாசு தன் காதலி காணம் வீட்டுக்குச் செல்கிறான். அங்கு பாகிஸ்தான் ராணுவ அதிகாரி ரஜாக் அலிகான் காணம் குடும்பத்தைச் சேர்ந்த அனைவரையும் கொன்றதை அறிகிறான். ஆனால் ரஜாக்கிடம் சிக்காமல் தப்பிக்கும் காணம் மற்றும் வாசு இருவரும் இந்திய எல்லையை நோக்கிச் செல்கின்றனர். அவர்களைக் கொல்ல ரஜாக் துரத்தி வருகிறான். என்ன நடந்தது என்பது மீதிக்கதை.
அவளும் வாசுவை விரும்பினாலும் அவனைத் திருமணம் செய்ய மறுக்கிறாள். மறுநாள் இந்திய வீரர்கள் இருவரை பாகிஸ்தான் ராணுவம் கைது செய்வதால், காஷ்மீரில் தங்கியுள்ள பாகிஸ்தானியர்களை தங்கள் நாட்டுக்குத் திரும்பச் சொல்கிறார்கள். அவர்களை பாதுகாப்பாக வெளியேற்றும் பணியில் இருக்கும் வாசு அவ்வாறு வெளியேறும் பாகிஸ்தானியர்களில் தன் காதலி காணம் இருப்பதைக் கண்டு அதிர்ச்சியாகிறான். அவள் செல்லும் பேருந்திற்கு கலவரக்காரர்கள் தீ வைக்கின்றனர்.
வாசு கல்லூரிப் படிப்பு முடிந்ததும் தன் தந்தை வைத்துள்ள கடையில் அவருக்குத் துணையாக இருக்க விரும்பாமல் எல்லைப் பாதுகாப்புப் படையில் வேலைக்குச் சேர்கிறான். அவன் ஜம்மு காஷ்மீர் மாநிலத்திலுள்ள இந்தியா-பாகிஸ்தான் எல்லையில் பணிக்குச் செல்கிறான். அங்கு காஷ்மீரைச் சேர்ந்த காணம் என்ற பெண்ணின் மீது காதல் கொள்கிறான்.
வாகா 2016 ஆம் ஆண்டு விக்ரம் பிரபு மற்றும் ரன்யா ராவ் நடிப்பில், ஜி. என். ஆர். குமரவேலன் இயக்கத்தில், டி. இமான் இசையில் வெளியான தமிழ் திரைப்படம்.
யாழ்ப்பாண மாவட்டத்தில், பண்டத்தரிப்பில், காலையடி எனும் கிராமத்தில் மாணிக்கவாசகர், தங்கம்மா தம்பதியினருக்கு ஐந்தாவது மகளாகப் பிறந்தார். பண்டத்தரிப்பு மகளிர் உயர் கல்லூரியிலும் பண்டத்தரிப்பு இந்துக் கல்லூரியிலும் கல்வி கற்று உயர்தரக் கல்வியை யாழ்ப்பாணம் இந்து மகளிர் கல்லூரியிலும் நிறைவுசெய்து பட்டப்படிப்பை இலங்கைப் பல்கலைக்கழகத்தின் [[யாழ்ப்பாண வளாகத்தில் மேற்கொண்டு இளங்கலைப் பட்டத்தைப் பெற்றார். சட்டத்தரணியும் நடிகரும் எழுத்தாளருமான சோமசுந்தரம் தேவராஜாவை காதலித்து பதிவுத் திருமணம் புரிந்து தாலி என்ற மங்கலநாண் அணிந்துகொள்ளாமல் வாழந்தார்.
கலாலட்சுமி தேவராஜா ஈழத்தின் சிறுகதை எழுத்தாளர், நாடக நடிகை, நாடக நெறியாளர், சமூக செயற்பாட்டாளர் ஆவார். 1979 இலிருந்து நாடகங்களில் நடித்துவந்த இவர் அவைக்காற்றுகை கழகம், நாடக அரங்கக் கல்லூரி, தேசிய கலை இலக்கியப் பேரவை, மறுமலர்ச்சி மன்றம், நாராய் நாராய் நாடகப் பயணக் குழு என்பவற்றுடன் இணைந்து செயற்பட்டவர். தாயகம் இதழில் அயிராமி, சிவகாமி போன்ற புனைபெயர்களில் இவரது சிறுகதைகள் வெளிவந்துள்ளன.
கம்பகாவைச் சேர்ந்த நாடக‍க் கலைஞரான விஜித் சிங்கின் 'கொள் கரி', 'தூத் தூ' மேடை நாடகங்களிலும் 'மண்டையன்' தொலைக்காட்சி நாடகத்திலும் நடித்தார்.
நாடகங்களில் மாத்திரமன்றி, வி. எம். குகராஜாவின் கதைவசனம், நெறியாள்கையிலும் கே. எம். வாசகரின் மேற்பார்வையிலும் 'கதை இதுதான்' எனும் வீடியோ திரைப்படத்தில் கதாநாயகியாக நடித்தார். பின் ரூபவாகினியில் அருணா செல்லத்துரையின் 'வீடு' என்ற தொலைக்காட்சித் தொடரில் பிரதான பாத்திரத்தில் நடித்தார்.
உறவுகள் நாடகத்தில் குழந்தை ம. சண்முகலிங்கம், எஸ். ரி. அரசு, சோ.தேவராஜா, கௌரி வரதராஜப்பெருமாள், சிசு நாகேந்திரன் போன்ற கலைஞர்களுடன் இணைந்து நடித்தார். கொழும்பில் அரங்காடிகள் தயாரிப்பில் குழந்தை ம. சண்முகலிங்கத்தின் 'முயலார் முயல்கிறார்' நாடகத்தில் தனது பிள்ளைகளுடன் இணைந்து மயில் பாத்திரத்தில் நடித்தார்.
தனது துணைவருடன் புதிய சனநாயக மார்க்சிச லெனினிசக் கட்சியில் இணைந்து கொண்டார். கொழும்பில் வாழ்ந்தபோது போர் எதிர்ப்புப் போராட்டங்களில் கலந்து கொண்டார். புதிய இடதுசாரி முன்னணியுடன் இணைந்து வட மாகாணசபையிலும், சனநாயக இடதுசாரி முன்னணியின் நாடாளுமன்ற வேட்பாளராகவும் போட்டியிட்டார்.
1979 இல் அவைக்காற்றுக் கலைக் கழகத்தின் சார்பில் க. பாலேந்திராவின் இயக்கத்தில் ஒரு பாலை வீடு நாடகத்தில் ஒரு பைத்தியக்காரியாக நடித்தார். தொடர்ந்து முற்றிலும் ஆண்களே நடித்த இலங்கை நாடக அரங்க‍க் கல்லூரி தயாரித்த மௌனகுருவின் சங்காரம் நாடகத்தில் சமுதாயம் பாத்திரத்தில் நடித்தார்.
இவ்விளையாட்டின் வடிவமைப்பு, வரைகலை, அசைவூட்டம், சப்தம், முப்பரிமாண காட்சிகள் போன்றவற்றின் சிறப்பால் மிகச் சிறந்த நிகழ்பட விளையாட்டுக்களில் ஒன்றாக இது பட்டியலிடப்பட்டுள்ளது. வெவ்வேறு நிகழ்பட வெளியீட்டாளர்களால் வழங்கப்படும் வருடத்தின் சிறந்த நிகழ்பட விளையாட்டு விருதுகள் 39ஐ இவ்விளையாட்டு பெற்றதுடன் 2012ல் நடந்த ஸ்பைக் நிகழ்பட விளையாட்டு விருதுகளில் தசாப்தத்தின் சிறந்த நிகழ்பட விளையாட்டுக்கான விருதையும் தட்டிச் சென்றது. 2011ல் இவ்விளையாட்டு 12 மில்லியன் பிரதிகள் விற்பனையாகின. ஹாப்-லைப் 2 இன் தொடர்ச்சிகள் 2006 மற்றும் 2007 ஆம் ஆண்டுகளில் வெளியாகின.
ஹாப்-லைப் 2 என்பது வால்வ் நிறுவனத்தால் வெளியிடப்பட்ட தன்மை காட்சிக் கோண துப்பாக்கிச் சூட்டு நிகழ்பட விளையாட்டு ஆகும். இது 1998ம் ஆண்டு வெளிவந்த ஹாப் லைப் நிகழ்பட விளையாட்டின் இரண்டாம் பாகம் ஆகும். 2004ம் ஆண்டு வெளியாகிய இவ்விளையாட்டு 40 மில்லியன் டாலர்கள் செலவில் ஐந்து வருடங்கள் தயாரிக்கப்பட்டது. தயாரிப்பில் இருக்கும் போதே இதன் பெரும் பகுதி முறையற்ற விதத்தில் இணையத்தில் விநியோகம் செய்யப்பட்டது. இவ்விளையாட்டு வால்வ் நிறுவனத்தின் மாற்றுமிரு தயாரிப்புகளான ஸ்ட்டீம் மென்பொருள் மற்றும் சோர்ஸ் எஞ்சின் ஆகியவற்றுடன் ஒன்றாக வெளியாகியது.
முதல் பாகத்தைப் போலவே ஹாப்-லைப் 2உம் தனி ஒருவர் விளையாடக்கூடிய தன்னிலை பார்வை கோணம் கொண்ட துப்பாக்கிச் சூட்டு விளையாட்டு ஆகும். இரு பாகத்திலும் கதாநாயகனின் பெயர் கோர்டன் பிரீமேன் என்பதாகும். கதாநாயகனின் உடல்நிலை, ஆயுதங்கள் போன்றவை முதல் பாகத்தைப் போல் ஒரே மாதிரியாக இருந்தாலும் ஹாப்-லைப்2ன் மேம்படுத்தப்பட்ட கணினி வரைகலை முதல் பாகத்திலிருந்து இதை வேறுபடுத்துகிறது. விளையாடுபவர் நிராயுதபாணியாகத் தொடங்கி தனக்குத் தேவையான ஆயுதங்களைத் தேடிப் பெற்று மக்களைக் காப்பாற்ற வேண்டும் என்பது இலக்கு.
திரையில் தோன்றும் பலவிதமான எதிரிகளை எதிர்க்க வெவேறான வழிமுறைகளைப் விளையாடுபவர் பின்பற்ற வேண்டும். சில எதிரிகள் திடீரென பறந்து வந்து தாக்குதல் நடத்துவர்; சில எதிரிகள் கால்நடையாக வந்து தாக்குதல் நடத்துவர். விளையாடுபவர் இவர்கள் அனைவரயும் தான் தேடிப் பெற்ற ஆயுதங்கள் மூலம் வீழ்த்த வேண்டும். சில எதிரிகளை துப்பாக்கி மூலமும் சில எதிரிகளை வெடிகுண்டுகள், புகைக்குண்டுகள் போன்ற ஆயுதங்கள் முலமாகவும் வீழ்த்த வேண்டும். விளையாட்டின் சில பகுதிகளில் கதாநாயகனுக்கு உதவியாக சாரணர்கள், போர் வீரர்கள் ஆகியோர் வருவர்.
முதல் பாகமான ஹாப் லைப் கதை நிறைவடைந்து சில வருடங்களின் பின் நடைபெறும் நிகழ்வுகளாக இவ்விளையாட்டின் கதையம்சம் உள்ளது. ஜி-மேனால் எழுப்பப்பட்ட கதாநாயகன் கோர்டன் பிரீமேன் வேற்றுக்கிரக அரசால் உலகம் ஆதிக்கத்துக்கு உள்ளாகியிருப்பதைக் காண்கிறார். அலிக்ஸ் வான்ஸ் எனும் போராளியுடன் சேர்ந்து மனித இனத்தை மீட்க பலவித ஆயுதங்களின் உதவியுடன் வேற்றுகிரகவாசிகளோடு போரிடுவதே இவ்விளையாட்டின் கருப்பொருள் ஆகும்.
17 ஆம் நூற்றாண்டு முதல், பல ஐரோப்பிய பயணிகள் தென் இந்தியாவில், மைசூர் , மலபார் மற்றும் கோல்கொண்டாவில் எஃகு உற்பத்தியைக் கண்டனர். ஆங்கிலத்தில் "" என்பது என்பதன் பிழையான படியெடுத்தலாகத் தோன்றுகிறது. என்பது கன்னடத்தில் மற்றும் தெலுங்கு மொழிகளில் எஃகைக் குறிக்கும் சொல்லான உக்கு என்பதன் ஆங்கிலிய பதிப்பு. ஒரு கோட்பாட்டின் படி, உக்கு என்ற பதம் "உருக்குதல், கரைத்தல்" என்ற பொருளை அடிப்படையாகக் கொண்டது; இதே பொருள் தரும் ஒத்த ஒலி சொற்கள் மற்ற திராவிட மொழிகளிலும் உள்ளன. உலோகக் கலவைக்கான தமிழ் மொழி வேர் சொல் 'உருக்கு'. இன்னொரு கோட்பாட்டின்படி, உவூட்ஸ் என்ற சொல் உச்ச அல்லது உச என்ற சொல்லின் மருவலாகக் கருதப்படுகிறது. பெஞ்சமின் ஹெய்ன் இந்திய எஃகினை ஆய்வு செய்த போது,இணங்கியளித்த மாவட்டங்களிலும் பிற கன்னட மொழி பேசும் பகுதிகளிலும் அது உச்ச கபினை எனவும், மைசோரில் உக்குத் துண்டு எனவும் வழங்கப்பட்டதாக அறிந்தார்.
உவூட்சு எஃகு தென்னிந்தியாவில் பெரும்பாலும் தற்கால கேரள மாநிலம் திகழும் பகுதியில் உருவானது. நிறை கரி இந்திய எஃகு பற்றி பல பண்டைய தமிழ், கிரேக்க, சீன மற்றும் ரோமானிய இலக்கிய குறிப்புகள் உள்ளன. கி.மு. 6 ஆம் நூற்றாண்டு முதல், தமிழ்நாட்டில் கொடமணல், தெலுங்கானாவில் கோல்கொண்டா, கர்நாடகா மற்றும் இலங்கையின் உற்பத்தித் தளங்களில் இவ்வுருக்கு எஃகு உருவாக்கப்பட்டு உலகளவில் ஏற்றுமதி செய்யப்பட்டன. உலகின் மிகச் சிறந்த எஃகு என்று வழங்கப்பட்டு, ரோமர், எகிப்தியர்கள், சீனர்கள் மற்றும் அரேபியர்களால் சேரிக் இரும்பு என்று அறியப்பட்ட இவ்வெஃகினை சேர வம்சத்தின் தமிழர்கள் கி.மு. 500-ஆம் ஆண்டு வாக்கில் உற்பத்தி செய்து வந்தனர். இரும்புக் கம்பளங்களாக ஏற்றுமதி செய்யப்பட்ட எஃகு, "வூட்ஸ்" என்று காலப்போக்கில் அறியப்பட்டது. இந்தியாவின் வூட்ஸ் எஃகு அதிக அளவில் கரிமம் கொண்டுள்ளது.
உவூட்சு எஃகு என்பது பட்டை வடிவபாங்குகளைக் கொண்டிருக்கும் ஒரு உலை இரும்பு ஆகும். இந்த பட்டைகள், நிறை கரி எஃகில் உறுதியூட்டப்பட்ட மார்ட்டன்சைட் அல்லது பெர்லைட் அச்சுருவினுள் நுண்ணிய கரியகை தாள்கள் இடம்பெறுவதாலும், குறை கரி எஃகில் ஃபெரைட் மற்றும் பெர்லைட் பட்டயமைப்புகளாலும் உருவாகின்றன. இது தென்னிந்தியாவில் கி.மு. 6 ஆம் நூற்றாண்டில் உருவாக்கப்பட்டு உலகளவில் ஏற்றுமதி செய்யப்பட்ட ஒரு முன்னோடி எஃகு உலோகக் கலப்பு. உக்கு, இந்துவி எஃகு, ஹிந்துவானி எஃகு, தெலிங் எஃகு மற்றும் சேரிக் இரும்பு போன்ற பல்வேறு பெயர்களால் இது பண்டைய உலகில் அறியப்பட்டது.
உவூட்சு எஃகு, துகள் கொத்துக்களின் பட்டையினால் ஏற்படும் வடிவத்தால் அறியப்படும். துகள் கொத்துக்கள் குறை கரியகை தனிமங்களின் நுண்பாகுபாட்டினால் உருவாக்கப்படுவன. கடின இரும்பு நானோகம்பிகளும் கரிம நானோகுழாய்களும் உவூட்சு எஃகின் நுண்கட்டமைப்பில் இடம்பெறுவதை, டிரெஸ்டனைச் சேர்ந்த பீட்டர் பாஃப்லர் கண்டுபிடித்துள்ளார். எஃகு அச்சுருவிலிருந்து மிகுதியான அதிஉறுதியான உலோக கரியகை கள் பல பட்டைகளாக வெளியேறும் வாய்ப்பு உள்ளது. உவூட்சு வாட்கள், குறிப்பாக டமாஸ்கஸ் கத்திகள், அவற்றின் கூர்மைக்கும் கடினத்திற்கும் பெயர் பெற்றவை.
அரேபியர்கள் தெற்காசிய / ஸ்ரீலங்கா உவூட்சு எஃகை டமாஸ்கசுக்கு அறிமுகப்படுத்த, அங்கு இவ்வெஃகு கொண்டு ஆயுதங்கள் தயாரிக்கும் தொழில் வளர நேர்ந்தது. 12-ஆம் நூற்றாண்டைச் சேர்ந்த அராபிய பயணி இதுரிசி, "இந்துவனி" என்கிற இந்திய எஃகினை உலகின் தலைச் சிறந்ததெனக் குறிப்பிட்டுள்ளார் . தெலுங்கானா பிராந்தியத்தை குறிக்கும் 'தெலிங்' எஃகின் புகழை அரேபிய குறிப்புகளில் பரவலாகக் காணலாம். இதனால் தெலுங்கானாவின் கோல்கொண்டா பகுதி, உவூட்சு எஃகின் மேற்கு ஆசிய ஏற்றுமதிக்கான முக்கிய மையமாக விளங்குகியது தெளிவாகிறது.
உவூட்சு எஃகு மற்றும் திமிஷ்கு வாள்களின் பழம்பெருமைகள் 17 முதல் 19 ஆம் நூற்றாண்டைச் சேர்ந்த ஐரோப்பிய அறிவியல் சமூகத்தின் ஆர்வத்தை தூண்டியது. ஐரோப்பாவில் உயர்-கார்பன் உலோகக் கலங்களின் பயன்பாடு இதற்கு முன்னர் அறியப்படவில்லை. இதன் மூலம் நவீன ஆங்கில, பிரெஞ்சு மற்றும் ரஷ்ய உலோகவியலின் வளர்ச்சிக்கு உவூட்சு எஃகு பற்றிய ஆய்வு ஒரு முக்கிய பங்காக அமைந்ததை அறியலாம்.
பாரசீக பேச்சு வழக்கில், "இந்திய பதில்" அளிப்பது என்பதன் பொருள் ஒரு "இந்தியப் வாளைக் கொண்டு வெட்டுவது" என்பதாகும். இது இவ்வெஃகின் புகழுக்கு மற்றொரு சான்று. உவூட்சு எஃகு பரவலாக ஏற்றுமதி செய்யப்பட்டு பண்டைய ஐரோப்பா மற்றும் அரபு உலகில் வர்த்தகம் செய்யப்பட்டது, குறிப்பாக மத்திய கிழக்கில் அதிக பிரபலமானது.
கச்சில் உற்பத்தி செய்யப்பட்ட எஃகு, கிளாஸ்கோ மற்றும் ஷெபீல்டில் இருந்து உற்பத்தியாகும் எஃகு அளவிற்கு உலகளாவிய புகழ் பெற்றிருந்தது.
வட்ட விளக்கப்படம் அல்லது பை விளக்கப்படம் என்பது பல பாகங்களாகப் பிரிக்கப்பட்ட வட்டத்தைக் கொண்ட புள்ளியியல் விளக்கப்படமாகும். வட்ட விளக்கப்படத்திலுள்ள வட்டத்தின் பிரிக்கப்பட்ட பாகங்களான வட்டக்கோணப்பகுதிகளின் மையக்கோணம், பரப்பளவு, வில்லின் நீளம் ஆகியவை அப்பாகங்கள் குறிக்கும் கணியங்களின் அளவுகளின் விகிதங்களாக இருக்கும். "பை" என்றழைக்கப்படும் உணவின் துண்டாக்கப்பட்ட வடிவை ஒத்துள்ளதால் இவ்விளக்கப்படம் "பை விளக்கப்படம்" என்றும் அழைக்கப்படுகிறது. வில்லியம் பிளேபேரின் "ஸ்டேட்டிஸ்டிக்கல் ப்ரெவியரி" இன் வட்ட விளக்கப்படமே காலத்தால் முந்திய வட்ட விளக்கப்படமாகக் கருதப்படுகிறது.
வட்ட விளக்கப்படங்கள் வணிக உலகிலும் மக்கள் ஊடகங்களிலும் பரவலாகப் பயன்படுத்தப்படுகின்றன. எனினும் அவை பலரால் விமர்சிக்கப்பட்டுள்ளன. வட்ட விளக்கப்படங்களாகக் காட்சிப்படுத்தப்படும்போது, ஒரே விளக்கப்படத்தின் வட்டப்பாகங்களை அல்லது வெவ்வேறு விளக்கப்படங்களின் தரவுகளை ஒப்பீடு செய்வது எளியதாக இல்லை எனக்கூறி பல நிபுணர்கள் இந்த விளக்கப்படத்தைப் பயன்படுத்த வேண்டாம் எனவும் பரிந்துரைக்கின்றனர். வட்ட விளக்கப்படங்களுக்குப் பதிலாக செவ்வக விளக்கப்படங்கள், புள்ளிப் படங்கள் போன்றவற்றைப் பயன்படுத்தலாம்.
வில்லியம் பிளேபேரின் "ஸ்டேட்டிஸ்டிக்கல் பிரெவியரி" இல் காணப்படும் இரு பை விளக்கப்படங்கள் காலத்தால் முந்தையதாகக் கருதப்படுகிறது. வில்லியம் பிளேபேர் வெளியிட்ட விளக்கப்படத் தொடர்களில் ஒன்று 1789 க்கு முன்னர் ஆசியா, ஐரோப்பா மற்றும் ஆப்பிரிக்காவில் துருக்கியப் பேரரசு பரவியிருந்த பகுதிகளைக் காட்டுகிறது. இவரது இக்கண்டுபிடிப்பானது முதலில் அதிகம் பயன்படுத்தப்படவில்லை.
பிரெஞ்சு பொறியியலாளர் சார்லசு ஜோசப் மினார்டு, முதன்முதலில் பை விளக்கப்படங்களைப் பயன்படுத்தியவர்களுள் ஒருவராவார். இவர் இந்த விளக்கப்படங்களை நிலப்படங்களில் பயன்படுத்தினார். மினார்டின் வரைபடத்தில் , பிரான்சைச் சுற்றியுள்ள அனைத்துப் பகுதிகளிலிருந்தும் பாரிசுக்கு நுகர்பொருளாக அனுப்பி வைக்கப்பட்ட கால்நடைகளின் விவரங்கள் பை விளக்கப்படமாகக் காட்சிப்படுத்தப்பட்டுள்ளது.
கீழ்வரும் அட்டவணை ஐரோப்பிய நாடாளுமன்றத் தேர்தல், 2004 இன் முதற்கட்ட கருத்துக் கணிப்பின் முடிவுகளைக் காட்டுகிறது. ஒவ்வொரு கட்சிக்கும் ஒதுக்கப்பட்ட தொகுதிகளும் அவற்றில் அவை வெற்றிபெறக்கூடிய சாத்தியமுடைய தொகுதிகளின் எண்ணிக்கையின் விழுக்காடும், அந்த விழுக்காடுகளுக்குரிய வட்டப்பகுதிகளின் மையக்கோண அளவுகளும் தரப்பட்டுள்ளன.
கூடுதல் விவரங்களைச் சேர்ப்பதற்குப் பை விளக்கப்படத்தில் மூன்றாவது பரிமாணம் தேவையென வில்லியம் பிளேபேர் எண்ணினார் புளோரன்ஸ் நைட்டிங்கேல் இதனைக் கண்டுபிடித்ததாகக் கருதப்பட்டது; ஆனால் அவர் இதன் பயன்பாட்டினைப் பிரபலப்படுத்தியவராவார். பின்னர் வில்லியம் பிளேபேரின் உருவாக்கத்தில் இருந்த தெளிவற்ற நிலையால், நைட்டிங்கேல் இதனை உருவாக்கியதாக அனுமானிக்கப்பட்டது.
ஒவ்வொரு மையக்கோணத்தின் அளவும் அந்தந்த வட்டப்பகுதிக்குரிய தொகுதிகளின் எண்ணிக்கையின் விகிதத்தில் இருக்கும். மையக்கோணங்களின் கூடுதல் 360 என்பதால் ஒரு குறிப்பிட்ட வட்டப்பகுதியின் மையக்கோணமானது அதற்குரிய விழுக்காட்டினை 360 ஆல் பெருக்கிப் பெறப்படுகிறது.
அடுத்த நாள், சாந்தி மரணத்திற்கு அனைத்து நண்பர்களும் உறவினர்களும் வருகிறார்கள். சாந்தியின் பெற்றோர்கள் வந்து அவளுக்கு என்ன நடந்தது என்பது பற்றி சபாபதியிடன் கேட்கிறார்கள். அவன் சாந்திக்கு மார்பு வலி வந்தது, மருத்துவர் வரவழைக்கப்படுவதற்கு முன்பு இறந்து விட்டார் என பொய் கூறுகிறான். கோபி , சாந்தியின் சகோதரர், அவருக்கு சபாபதி நீண்ட காலமாக அவரது சகோதரியை துன்புறுத்தி வந்துள்ளார் என்பது மட்டும் தெரிகிறது பொது இடத்தில் மிகவும் அன்பானவனாகவும், வீட்டினுள் மிக மோசமாகவும் நடந்து கொள்வதாக ஏற்கனவே சாந்தி தனது சகோதரனிடம் கூறியிருக்கிறாள். இதை நினைவில் கொண்டு, சபாபதி தன் சகோதரியை கொன்றுவிட்டார் என முடிவிற்கு வந்து நேர்மையான காவல் அதிகாரியான சரத் புகார் அளிக்கிறார். சரத் கொலையை கண்டுபிடித்து சபாபதியை தண்டிக்கிறாரா என்பதும் பிரியா தனது காதலில் வெற்றி பெற்றாரா என்பதும் மீதிக் கதை சொல்கிறது.
பிரியா ஒரு பெரிய செல்வந்தர், அவள் ஏழையான சுந்தரை காதலிகிறாள். பிரியா சுந்தருடன் ஓடிப்போகும் முயற்சியில் தோல்வியடைகிறாள் .அவளது பெற்றோர் ஒரு அறையில் வைத்து பூட்டி விடுகின்றனர். அந்த இரவில் எதிர் வீட்டிலிருக்கும் சபாபதி தனது மனைவி சாந்தியை கொலை செய்வதை பிரியா புகைப்படம் எடுக்கிறாள், இதை சபாபதி பார்த்துவிடுகிறான் ,பிரியா சப்தமிடுகிறாள். அவளது பெற்றோர் அவள் அறையில் பூட்டப்பட்டிருப்பதால் கத்திக் கொண்டிருக்கிறாள் என்று நினைத்து, அவளது பெற்றோர்கள் அவளை புறக்கணிக்கிறார்கள்
மூன்றாவது கண் 1993 தமிழ் மொழியில் வெளிவந்த திகில்த் திரைப்படமாகும் . இதன் இயக்கம் மணிவண்ணன். இப்படத்தில் சரத்குமார், நிழல்கள் ரவி, ராஜா மற்றும் மோனிஷா ஆகியோர் நடித்திருந்தனர். தயாரிப்பு எம். ராஜரத்தினம் இசை தேவா 1993 செப்டம்பர் 18 அன்று வெளியானது. இந்தத் திரைப்படம் தெலுங்கு மொழியில் "சீக்ரட்ஸ் கில்லர்ஸ்" என்ற பெயரில் வெளியானது.
தி ஹெரிடேஜ் பவுண்டேஷன் / தி வோல் ஸ்ட்ரீட் ஜேர்னல் : தற்போதைய வருடாந்திர இன்டெக்ஸ் ஆஃப் எகனாமிக் ஃப்ரீடம்
சில நேரங்களில் சகோதரி கதாப்பாத்திரம் அந்த படத்தின் முக்கிய பங்கு வகிக்கும். அதிகாரபூர்வமாக நியமிக்கப்பட்ட கதாநாயகிகள் அவர்களது பாடல் காட்சிகளுக்கு மட்டுமே வருவார்கள். அதேசமயத்தில் எனக்கு அனைத்து நாடக காட்சிகளும் இருந்தன. எனக்கு என்னுடைய அங்கீகாரம் மற்றும் விருதுகள் கிடைத்தன. பராஸ் என்ற படத்தில் சஞ்சீவ் குமாருக்கு சகோதரி வேடத்தில் நடித்திருந்தேன். ஆனால் கதாநாயகியாக நடித்த ராகீ-டிவை விட அதிகம் முக்கியதுவம் நிறைந்த காட்சிகள் எனக்கு நிறைய இருந்தது. இதனால் எனக்கு முதல் விருது கிடைத்தது. பின்னர் நான் நடித்த மஜ்போர் படத்திற்கு என் இரண்டாவது விருது கிடைத்தது. சில்ம்பாய் மற்றும் ஜாவேத்பாயால் எழுதப்பட்ட ஒரு திரைப்படம், அதில் பச்சன் சாப் என் சகோதரராக நடித்தார். அது மிகவும் மகிழ்ச்சியாக இருந்தது. நான் சகோதரியைப் போல் வலுவான கதாப்பாத்திரம் கிடைக்கும் போது நான் ஏன் கதாநாயகியாக இருக்க வேண்டும்?
ஜகால் தனது தொழில் வாழ்க்கையை உடன் தொடங்கினார் . 1970 கள் மற்றும் 80 களின் முற்பகுதியில் பல முன்னணி திரைப்படங்களில் அவர் முன்னணி மற்றும் துணைப் பாத்திரங்களை நடிக்கத் தொடங்கினார். பரஸ் , ஹென்னா மற்றும் தில்வாலே துல்ஹனியா லே ஜாயேங்கே ஆகியவற்றில் அவரது பாத்திரங்களுக்கு பரவலாக நினைவுபடுத்தப்பட்டார். இவை அனைத்தும் சிறந்த துணை நடிகைக்கான பிலிம்பேர் விருது பெற்றன. 1990 களில் மற்றும் 2000 களின் இவர் நடித்த தாய்மைப் பாத்திரங்கள் மற்றும் வலுவான பெண் கதாபாத்திரங்கள் ரசிகர்கள் அனைவரிடமும் சிறந்த பெயர் பெற்றுத்தந்தது. மம்மோவில் தனது பாத்திரத்திற்காகவும், சிறந்த நடிப்பிற்காக பிலிம்ஃபேர் கிரிடிக்ஸ் விருது வென்றார். 2012 ஆண்டின் ஹார்லெம் இன்டர்நேஷனல் பிலிம் ஃபெஸ்டிவலில் அவரது கிரான் பிளான் படத்தில் சிறந்த நடிகைக்கான விருதை வென்றார்.
1949 ஆம் ஆண்டு மார்ச் 14 ஆம் தேதி புது தில்லி, இந்தியாவில் பிறந்த ஃபரீடா ஜலால், 1965 இல் பிலிம்ஃபேர் வழங்கிய யுனைடெட் பிலிம் தயாரிப்பாளர் டேலண்ட் ஹன்ட் திரைப்படத்தை வென்றார். ராஜேஷ் கன்னாவுடன் சேர்ந்து பிலிம்ஃபேர் விருதுகள் விழாவில் வென்றவர்களாக இவரும் மேடைக்கு அழைக்கப்பட்டார். பார்வையாளர்களாக இருந்த தாராசண்ட் பார்ஜாட்டியாவிலிருந்து தக்கீரின் முதல் திரைப்பட வாய்ப்பை இவர் பெற்றார். இல் ஒரு நேர்காணலில், அவர் தனது வாழ்க்கையின் தொடக்க பகுதி பற்றி அவரிடம் கேட்டபோது, "நான் என் பாடசாலையைத் தொடங்கினேன், பாங்கனியில் உள்ள ஸ்டா ஜோசப் கான்வென்ட், டக்டெர் என்ற படத்தில் நான் ஒரு திறமையான போட்டியில் பங்கேற்றேன், அதில் வென்றேன். காகா மற்றும் நான் இறுதிவாதிகள் நான் விரைவில் அவருடன் ஒரு படத்தில் ஆராத்யாவைப் பாடுவேன் என்று எனக்குத் தெரியுமா? ".
அவர் பெங்களூரில் குடியேறியபோது, 1983 மற்றும் 1990 ஆம் ஆண்டுகளில் ஒரு இடைவெளி எடுத்துக் கொண்டார். 1990 களில், ஜலால் இந்தியாவில் பல பெரிய வெற்றிகளில் பங்கு பெற்றார். மேலும் இவர் நடித்த இராஜா ஹிந்துஸ்தானி, குச் குச் ஹோட்டா ஹாய், தில் டோ பாகல் ஹை, கஹோ நா … பியார் ஹை, கபி குஷி கபி கம் … மற்றும் தில்வாலே துல்ஹனியா லே ஜாயெங்கே போன்றவை மாபெறும் வெற்றிப் படங்களாகும். 1995 இல் அவர் சிறந்த துணை நடிகைக்கான பிலிம்பேர் விருதை வென்றார். மர்மோ படத்தில் முன்னணி நடிகையாக நடித்துள்ளார். மேலும் இந்தி திரைப்படத்தில் சிறந்த திரைப்படத்திற்கான தேசிய திரைப்பட விருதை வென்றது. ஜலாலின் சிறந்த நடிப்பிற்காக பிலிம்பேர் க்ரிடிக்ஸ் விருதை வென்றார். அவர் பல தொலைக்காட்சி தொடர்களில் நடித்தார், ஹிட் சிட்காம் டெக் பாஹி தேக் போன்றவை.
ஹீரோவின் சகோதரியாக எப்படி நடிக்க ஆரம்பித்தீர்கள் என்று கேட்டபோது: அவர் ஒரு நேர்காணலை மேற்கோள் காட்டினார்: "இது எல்லாவற்றையும் கோபியுடன் ஆரம்பித்தேன், அங்கு பெரிய நடிகரான திலீப் குமாரின் சகோதரியின் பாத்திரத்தை என்னை நடிக்குமாறு கேட்டார்கள், எல்லாம் மறந்துவிட்டு, நான் போய் அதை நடித்துக் கொடுக்க முடிவு செய்தேன் அவரை சந்திப்பதற்கான வாய்ப்பும் எனக்கு இருந்தது. மிகச் சிறந்த மனிதர் ஆவார். அந்த நாட்களில் ஒவ்வொரு நடிகர்களும் திலீந்திரா, ஜெயேந்திரா மற்றும் மனோஜ் குமார் போன்ற பலரும் திலீப் சாபியை போல நடிக்க ஆசைப்பட்டார்கள். திலீப் சாப்பின் சகோதரியாக நான் நடித்ததில் மிகவும் பெருமிதம் அடைகிறேன். ஒவ்வொரு நடிகரும் அவரது சகோதரி கதாப்பாத்திரத்தை நானே நடிக்க வேண்டும் என்று விரும்பினார்கள்.
1994ஆம் ஆண்டு வெளிவந்த திரைப்படமான மம்மோவில் அவரது கதாபாத்திரத்திற்காக அதிகம் பாராட்டப்பட்டார், அதில் பிலிம்ஃபேர் சிறந்த நடிப்பு விருது பெற்றார். முன்னதாக, அமிதாப் பச்சன்-பர்வீன் பாபி-ப்ரான் நடிகரான மஜ்பூருக்கு 'சிறந்த துணை நடிகைக்கான விருது' அவருக்கு பல முறை பரிந்துரைக்கப்பட்டது, அதில் இவர் அமிதாபின் ஊனமுற்ற சகோதரியாக நடித்தார். ஜலால் ஷாராராட்டில் நடித்தார் , இதில் அவர் ஒரு முன்னணி பாத்திரம் வகித்தார். நகைச்சுவை தற்போது டிஸ்னி சேனலில் ஒளிபரப்பப்படுகிறது. 2005 ஆம் ஆண்டில், அவர் சைஃப் அலி கான் மற்றும் சோனாலி பெண்ட்ரி ஆகியோருடன் இணைந்து 50 வது பிலிம்பேர் விருதுகளை மும்பையில் வழங்கினார். 2008 ஆம் ஆண்டில், அவர் பஞ்சாபி திரைப்படமான யாரியானில் ஒரு சிறப்பு தோற்றத்தை வெளிப்படுத்தினார்.
இவர் வழக்கமாக கதாநாயகியாக மட்டும் இல்லாமல் கதாநாயகியின் சகோதரியாகவும், கதாநாயகனின் மனைவியாகவும் பல வேடங்களில் தனது நடிப்பை வெளிகாட்டியுள்ளார். அவரது மிகவும் விமர்சன ரீதியாக பாராட்டப்பட்ட பாத்திரங்களில் ஒன்று பாபி என்பதாகும், இதில் ரிஷி கபூரின் மனநலம் பாதிக்கப்பட்ட மனைவியாக நடித்துள்ளார். 1980 களின் போது, அத்தை, தாய், பாட்டிக்கு சகோதரி மற்றும் காதலி போன்ற கதாபாத்திரத்தில் இருந்து நடிகையாக முன்னேறினார். ராஜேஷ் கன்னாவின் காதலியான "பாகன் என்னை பஹார் ஹாய், கலியோன் பே நிக்கார் ஹாய்" என்ற பாடலை பாடிக்கொண்டிருக்கும் ஆராதனாவில் அவரது பங்கிற்காகவும் நினைவுபடுத்தப்படுகிறார்.